Șapte episcopi din Atena, atacați cu acid. Suspectul este un preot cercetat pentru trafic de droguri.
Un preot a fost arestat la Atena după ce a aruncat acid asupra a șapte episcopi. Preotul era audiat disciplinar pentru implicare în trafic de droguri. Trei dintre preoți sunt tratați la spital pentru arsuri, alături de un polițist și paznicul mănăstirii.
Un preot a fost arestat la Atena după ce a aruncat acid asupra a șapte episcopi ai Bisericii Ortodoxe Grecești, relatează BBC. Atacul a avut loc miercuri după-amiază în timpul unei audieri disciplinare împotriva preotului de 36 de ani, potrivit poliției din Atena.Trei episcopi sunt tratați în spital pentru arsuri, majortatea în zona feței. Un polițist, care a sărit în ajutorul episcopilor, a fost dus și el la spital.Suspectul, un preot care risca să fie expulzat din biserică, a fost acuzat că este implicat în trafic de droguri, potrivit agenției de presă ANA, citată de BBC. Episcopii s-au întâlnit pentru a discuta despre excluderea lui din biserică, după ce ar fi fost prins cu 1,8 grame de cocaină în iunie 2018.Preotul adusese o "sticlă mare cu lichid coroziv" la audierea de la Mănăstirea Petraki din centrul Atenei. Un paznic, care a reușit să-l prindă pe preot la poarta mănăstirii, a suferit și el arsuri și a fost dus la spital.Ministrul Sănătății, Vassilis Kikilias, a vizitat victimele la spital și a declarat că una dintre ele va fi transferată la secția de chirurgie plastică. Președintele grec Katerina Sakellaropoulou a condamnat atacul, în timp ce prim-ministrul Kyriakos Mitsotakis a vorbit cu șeful Bisericii grecești, arhiepiscopul Atenei Ieronymos II. Mitsotakis a spus că este "profund trist" și l-a asigurat pe episcop că "statul va oferi toată asistența medicală posibilă pentru recuperarea rapidă a victimelor".